Intense Records | Buy Sleepwalker EP - Interplanetary Criminal - Sneaker Social Club | Music
A. Give B. Unfair C. Tension D. Sleepwalker Vroue met vlerke » Vroue Weskaap
TuisCommunitasVroue met vlerkeGeloofsreis vir vroueGemeentebesoekeInteraksieGemeentenuusGemeentehulpKerkjaarkalender 2016KerkjaarFondsinsamelingAktueelKampeKampterreineYsbrekersArgiefDagboekVroue Taakspan 09May ‘n Seisoen van verandering
Written by ankia. Posted in Interaksie, Vroue met vlerke deur: Ankia du PlooÿEk sien die laaste paar dae hoe somer besig is om stukkie vir stukkie plek te maak vir herfs. En ek dink aan NP van Wyk Louw se gedig:
Ek is die laaste tyd diep onder die indruk van seisoene, nie net van somer en herfs, winter en lente nie, maar ook van seisoene op talle terreine van die lewe. Ek is bewus van vasval, sukkel en weer probeer. Van opkyk, glo en hoop. “Elke blom word vrug, ook die traagstes; en die eerste blare val so stilweg …” Uiteindelik maak elke seisoen ook weer plek vir ‘n volgende een.
Met die aanbreek van herfs wil ek uitskreeu: “Dankie tog! Die hitte is verby”, maar ek weet ook dat die volgende seisoen nie vir almal wins inhou nie. Kommer oor waar om in die koue ‘n slaapplekkie te kry en hoe om huise meer beskut te maak teen reën, is ‘n werklikheid. Verandering van seisoene hou wins EN verlies in …
As taakspan dink ons baie ná oor die Vrouebediening. Wie ons is, waar ons is en waarheen ons oppad is? En ek kan nie anders as om ook hier diep onder die indruk van die oorgang van een seisoen na ‘n ander te wees nie.
Daar was ‘n tyd wat die Vrouediens in gemeentes groot en (dalk ook) invloedryk was. Hierdie seisoen is verby. Nou probeer ons saam uitvind wat die nuwe seisoen vir ons inhou. Want, met die blare se val, sal ook “die takke van die lang populiere teen elke môre witter staan …”, sal ons duideliker sien en hoor hoe God ons roep om in hierdie seisoen deel te wees van sy plan met ons in sy wêreld. Daarom is hierdie seisoen nie beter of slegter as die vorige een nie, maar bloot net anders …
Ook in die Sinodale Taakspan vir die Vroue-bediening het ons die afgelope jaar veranderinge beleef. Tydens die vroue se Sinodale byeenkoms in Junie is ek gekies as voorsitter en ‘n kort rukkie daarna het Esther (wat in die vrouekantoor gewerk het) bedank om as maatskaplike werker by Durbanville Gemeente aan te sluit. Met hierdie skuif het die taakspan besluit om te kyk of dit kon werk as ek beide die administrasie en die voorsitterspligte verrig. Daar is met my ‘n kontrak aangegaan tot einde Februarie 2016 om die moontlikheid te ondersoek.
Ons dink tans dat dit redelik goed werk en daarom is die kontrak met my verleng as Uitvoerende Be-stuurder van die Vrouebediening vir ‘n verdere jaar. Op ons taakspanvergadering van Februarie 2016 het ons besluit om vir Riana Furniss te verkies as voorsitter. Haar take behels die volgende: lei dan taakspan-vergaderinge, die vroue by die Moderamen te ver-teenwoordig, en verder sal Riana my bystaan in sekere take en help met my evaluering. Ek gaan voort met die uitvoerende take en kantooradministrasie onder die nuwe posbenaming.
Ons bid saam met NP van Wyk Louw: “O Heer, laat hierdie dae geheilig word, laat ons afleer en laat gaan wat U nie nou vir ons wil nie en laat ons ryp word en vrug dra soos U wil.”
Seisoene is deel van die lewe. Ek kyk by my kan-toorvenster uit en sien dit. Ek lees notules van die afgelope paar jaar se Vrouediens en later Vrouebedie-ning en beleef dit. Ons is in ‘n nuwe seisoen.
Mag ons hierdie seisoen omhels en leer leef daarin. En mag ons bowenal God opnuut vind in winter of somer, herfs of lente en sien hoe blomme vrug word, ja, selfs die traagstes …
Written by ankia. Posted in Inligting, Interaksie, Taakspanne, Vroue met vlerke, Vrouebediening Ons nuwe Vrouebedieningslogo is onlangs deur die taakspan aanvaar as die amptelike logo van die Vrouebediening van die Wes- en Suid-Kaap Sinode.
Elkeen van ons wat na die logo kyk, gaan tien teen een ‘n ander boodskap daarin lees en dis ook reg so. Ons hele bedoeling met die logo was dat dit ‘n logo is wat ons waarde-aanbod aan gemeentes moet kommunikeer, nl dat ons gelowige vroue wil bemagtig om ‘n geloofsreis saam met ander vroue te onderneem om daardeur:
• ons plek te vind
• heel te word
• vriende in te nooi en te omarm
• krag te ontvang en
• vry te leef
Die kleure van die logo is bedoel om te dui op diversiteit, maar ook terselfdertyd iets te sê van vrouwees.
Dit vorm ‘n hart wat liefde uitbeeld en terselfdertyd kan mens ook twee vrouefigure sien wat saam buig en mekaar omarm. Die logo eindig onder in die punt met ‘n kruis wat Jesus se liefde en sy groot geskenk vir ons, uitbeeld.
Ons glo dat hierdie logo ook vroue gaan aanspoor om uit te reik na mekaar, mekaar te omarm en mekaar lief te hê – so lief soos God ons gehad het dat Hy sy Seun vir ons laat sterf het aan die kruis.
27Jan 2016 Wat beplan ons?
Written by Mariette Steyn. Posted in Interaksie, Vroue met vlerke Volgens die Vrouebediening se reglement is dit ons opdrag om ‘n strategie te ontwikkel en uit te voer (in lyn met die Sinode se roeping en strategie) om ten einde te help om vroueleierskap in gemeentes geestelik op te bou en te versorg, asook te motiveer en toe te rus vir hulle dienswerk in gemeentes en gemeenskappe.
Die afgelope klompie jare het daar baie veranderinge in gemeentes plaasgevind tov van vroue. Daar was ‘n tyd wat omtrent elke gemeente in ons Sinodale Streek ‘n baie aktiewe Vrouediens gehad het. En dit, sal die meeste van julle weet, is nie meer so nie. In baie gemeentes funksioneer vroue nou heeltemal geïntegreerd met die bedieninge van die gemeente.
As Taakspan is ons baie bewus van die vraag uit talle oorde of ‘n vrouebediening enigsins nog bestaansreg het.
Ons het die Eenheid vir Innovasie en Transformasie van Ekklesia aan die einde van 2014 genader om vir ons navorsing te doen oor die geloofsreis wat ons tans met vroue onderneem, nl Vroue met Vlerke.
In hierdie navorsing kom die volgende baie duidelik na vore: Temas wat herhalend voorkom is dat:
• Vroue ‘n behoefte het aan saamwees met ander. Vrouens, al is hulle lewens besig en vol, het steeds ‘n behoefte aan ruimtes waar hulle met ander vroue kan saamkom.
• Een van die belangrikste redes wat telkens na vore gekom het is, dat vrouens hierdie ruimtes nodig het om hulle stories, hulle seer en vreugde met mekaar te deel.
• En waar daar nog vrouebedieninge in gemeentes is, het vroue (veral die platteland) ‘n intense behoefte aan geestelike leiding en rigting. Hulle voel dikwels nie toegerus en bemagtig vir hulle dienstaak in gemeentes nie.
So om die vraag te beantwoord of ‘n vrouebediening enigsins nog bestaanreg het, is die antwoord JA! Ja, daar is ‘n behoefte aan ruimtes vir saamkom, hierdie ruimtes moet veilig genoeg wees sodat vrouens hulle stories met mekaar kan deel en die vroue in ons kerk het ‘n behoefte aan geestelike leiding en as ons dit nie vir hulle gee nie, sal hulle dit verseker op ander plekke kry.
As Taakspan is ons oortuig daarvan dat God ons roep om, op verskillende maniere, saam met vroue hulle geloofsreis te onderneem.
Waaroor droom ons? Ons droom daaroor om met alle vroue in ons Sinodale streek te “connect”, nie net in gemeentes waar daar nog Vrouebedieninge is nie.
DUS: in 2016 wil ons Taakspan ‘n groot poging aanwend om ons waardeaanbod opnuut aan gemeentes aan te bied. En dit is: om gelowige vroue te bemagtig om ‘n geloofsreis saam met ander vroue te onderneem om daardeur:
• Ons plek in die lewe te vind • Heel te word • Vriende in te nooi en te omarm • Krag te ontvang en • Vry te leef.
Ons wil graag betekenis- en sinvol saam met vroue reis en aan vroue:
• geestelike leiding en rigting bied, • mekaar toerus en bemagtig • opnuut ons identiteit in God ontsluit • deel wees van heelword – prosesse/reise
Hoe gaan ons dit doen? Op hierdie geloofsreis waarop ons is, is ons in die eerste plek verbind daartoe om God te hoor saam met ander vroue. Wandel in die Woord is en bly een van ons kernaktiwiteite wanneer ons as vroue saamkom. Die doel van die Vrouebediening is in die eerste plek om mekaar te help om God se Stem, in ons saamwees, te kan hoor. Ons glo dat ons God hoor as ons luisterend die Bybel lees en dit wat ons hoor met ons geloofsvriendinne deel.
Daarom glo ons dat die geloofsreis, Vroue met Vlerke, steeds ‘n groot rol speel in ons reis met mekaar. Ons wil dit egter ook uitbrei en meer hulpmiddels beskikbaar stel vir gemeentes.
Om ons te help om opnuut met alle vroue in ons Sinodale streek te “connect” is ons besig om hub-netwerke te vestig. Ons het die streek in agt Hubs verdeel en elke taakspanlid is verantwoordelik om met ‘n Hub kontak te maak en ‘n databasis op te bou van al die vroue in daardie streek. In 2016 wil ons Taakspan ‘n Roadshow hou en probeer om by al hierdie Hubs bymekaar te kom en aan vrouens te vertel waarmee ons besig is en wat ons glo God se roeping vir ons is en mekaar opnuut innooi op hierdie geloofsreis.
Ons is ook besig om ‘n nuwe webtuiste te ontwerp om ons bediening so ver en so wyd (as moontlik) tot almal se beskikking te stel en ons wil hierdie tegnologie gebruik om vroueleierskap te bemagtig, toe te rus en te ondersteun. Van Januarie 2016 af gaan ons ook ‘n maandelikse nuusbrief uitstuur en daarmee probeer om kommunikasie tussen die taakspan en die vroue in ons Sinodale streek te verbeter.
In dit alles wil ons fokus op die bemagtiging van vroueleierskap. Ons droom oor die opleiding van mentors en die vestiging van vrouenetwerke regoor die hele Wes-en-Suid-Kaapland.
As Taakspan is ons elkeen verbind tot hierdie reis en sien uit daarna om saam met vroue deur God verras te word, deurdat Hy ons op talle onverwagse plekke sal ontmoet.
26Aug Meer inligting oor die Vroue met Vlerke geloofsreis
Written by Webmeester. Posted in Vroue met vlerke Na ons vorige nuusbrief was daar baie navrae oor die Vroue met Vlerke proses. Hier is so ‘n bietjie meer inligting oor die proses.
22Aug Vroue met Vlerke Geloofsreis
Written by Webmeester. Posted in Interaksie, Taakspanne, Vroue met vlerke, Vrouelidmate Ons voorsitter gesels – Antoinette Muller
Die graad 1 KIX’s klas sit voor my. Die grootste uitdaging is om hulle rugstig en stil te kry! Ons gaan sit op die vloer, rug aan rug teen mekaar en begin luister hoe ons maatjies asemhaal. In afwagting wag ons op die Here. Ek vertel vir hulle die storie van die Emmaus-gangers en saam begin ons wonder oor die volgende: Van watter deel van die storie het ons die meeste gehou? Wat is die belangrikste in die storie en hoe sou dit voel om aan Jesus te raak? Kinderlik-opgewonde vertel hulle, dat dit baie mooi is om te hoor dat Jesus self stories vertel, dat Jesus broodjies breek en dit self uitdeel. Dat dit lekker sal wees om aan Jesus te vat, sommer net omdat dit Jesus is en dat Hy baie lekker sag sal wees. Dit bly lekker om saam met kinders te droom oor Jesus. Share this:Click to share on Facebook (Opens in new window)Click to share on Twitter (Opens in new window)Click to share on LinkedIn (Opens in new window)Click to share on Pinterest (Opens in new window)Click to email this to a friend (Opens in new window)Click to print (Opens in new window)
13Aug Eva se storie
Written by Webmeester. Posted in Geloofsreis vir vroue, Interaksie, Taakspanne, Vroue met vlerke, Vrouelidmate Dis die Maandag na Antoinette en Mariëtte se aanbieding van die geloofsreis by ons Sondagaand-diens. Ek is by die 50ste verjaarsdag biduur en partytjie van Sharon. Sy is een van die lede van die lofprysings-groep, waarvan Antoinette die vorige aand gesê het dat hulle maar kan gaan toer.
Toe dit haar beurt is om iets te sê, sê sy: “Ek het gisteraand so bevestig gevoel. Dit was asof Eva se gebed vir my geskryf was!”
Die Sondag hierna was Moedersdag. Mike wat ook by die Sondagaanddiens was, het vooraf vir my gevra of hy Eva se gebed (effens aangepas) vir die moeders tydens die erediens kan lees. Hy ken sulke vroue soos Eva en hy wil haar as rolmodel vir ander voorhou, sodat sy hulle kan inspireer en bemoedig.
13Jun Eva se gebed
Written by Webmeester. Posted in Geloofsreis vir vroue Ek is ‘n vrou.
Ek is uniek geskep deur God
en ‘n plek in hierdie lewe gegee –
‘n ruimte om te mag wees.
Die hele wêreld het gewag
dat ek gebore moet word.
Ek is ‘n vrou.
God se reis met my,
deur die goeie en die slegte,
het my voorberei om
vry langs ander te mag staan –
sonder skaamte en vals onderdanigheid.
God gee my mense wat my liefhet,
my ondersteun en my innooi.
Ek ontdek vriende wat betroubaar is,
en daar is vir my –
‘n tweede moederhuis
God se Gees maak my sterk
en ek tree in in hierdie krag,
ek dra hoop en lewe,
ek kyk die wêreld in die oë
en omarm my volle menswees.
God berei my voor vir iets groter as myself
en gee my drome van liefde en billikheid.
Ek gee myself hiervoor,
maak my hart en arms oop sodat
God nuwe lewe deur my kan skep.
Ek is ‘n vrou,
uniek geskep deur God.
11Jun Geloofsreis vir vroue
Written by Webmeester. Posted in Geloofsreis vir vroue Hierdie webblad wil ons bediening aan vroue bekend stel. Ons wil vroue inlig oor die geloofsreis waar ons vroue lei om hul vlerke te sprei.
Ons doen dit deur middel van
Vroue met Vlerke logo
11Jun Geloofsreis vir Vroue 2
Written by Webmeester. Posted in Geloofsreis vir vroue Geloofsreis vir Vroue 2
Hierdie webblad wil ons bediening aan vroue bekend stel. Ons wil vroue inlig oor die geloofsreis waar ons vroue lei om hul vlerke te sprei.
21May Vroue met Vlerke-projek
Written by Webmeester. Posted in Geloofsreis vir vroue Ek stem saam met Oswald Chambers. “Dit is makliker om vir God te werk sonder ‘n visie of ‘n roeping, want dan bekommer jy jou nie oor wat Hy verwag nie. Gesonde verstand, bedek met ‘n lagie Christelike emosie, word dan jou gids. Jy mag dalk meer voor-spoedig en suksesvol wees vanuit ‘n wêreldse oog-punt, en jy sal ook meer vrye tyd tot jou beskikking hê indien jy nooit God se roeping erken nie. As jy egter eers een keer ‘n opdrag van God ontvang het, sal die herinnering aan wat God van jou vra, altyd daar wees om jou aan te moedig om sy wil te doen.”
InteraksieTeken in op Interaksie
Post was not sent - check your email addresses!	Email check failed, please try again	Sorry, your blog cannot share posts by email.	TuisCommunitasVroue met vlerkeGeloofsreis vir vroueGemeentebesoekeInteraksieGemeentenuusGemeentehulpKerkjaarkalender 2016KerkjaarFondsinsamelingAktueelKampeKampterreineYsbrekersArgiefDagboekVroue Taakspan